สวัสดีค่ะ เมื่อ 1 ตุลาคมเกิดอุบัติเหตุรถล้มทำให้กระดูกข้อเท้าเคลื่อน ได้ทำการผ่าตัดใส่ลวดโผล่ออกมาจากเท้า มีอากานปวดปกติแต่หายปวดในสองสัปดาห์แรก สัปดาห์ที่หกนัดไปดูอาการเอ็กสเรย์ผลออกมาว่ากระดูกเชื่อมต่อกันดีแล้ว แต่ยังไม่ถึงกำหนดเอาเหล็กออก ช่วงที่พยาบาลแกะเฝือกดูแล้วพันเฝือกอ่อนให้ใหม่ พยาบาลกดตรงข้อเท้าแรงมากค่ะ จนตอนนี้ผ่านมาหนึ่งอาทิตย์แล้ว มีอาการปวดบริเวณข้อเท้า ส้นเท้า และฝ่าเท้าค่ะ อยากทราบว่าผิดปกติไหมคะ
สวัสดีค่ะ กระดูกข้อเท้าเคลื่อนดังกล่าวมานั้น หากกระดูกเชื่อมต่อกันดีแล้วดังที่แพทย์กล่าว การถูกกดที่ไม่รุนแรงมาก ไม่อาจทำให้ข้อเท้าเคลื่อนใหม่ได้ โดยการถูกกดอาจทำให้เกิดการฟกช้ำภายนอกเท่านั้นแต่หากรู้สึกว่าเป็นการกดที่แรงมากๆจริง และตอนนี้ปวด บวมมาก เดินลงน้ำหนักไม่ได้เลย ควรไปพบแพทย์เพื่อตรวจเพิ่มเติมและเอ็กซเรย์ข้อเท้าซ้ำอีกครั้งการดูแลตัวเองเบื้องต้น งดการใช้งานข้อที่ปวด งดลงน้ำหนัก ฝึกยืดเหยียดกล้ามเนื้อได้ ไม่นั่งทับข้อเท้านานๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้